
 Par zemes vienības “Rozītes” un zemes vienības bez adreses, Alderos, apvienošanu 

Ādažu novada dome izskatīja Vārds Uzvārds (adrese, e-pasts, turpmāk- Iesniedzējs) 09.07.2026. iesniegumu (turpmāk- Iesniegums, reģistrēts 13.07.2026. ar Nr. ĀNP/1-11-1/26/4167) par nekustamā īpašuma “Rozītes”, Alderi, Ādažu pag., Ādažu nov., kadastra Nr.80440140096, un nekustamā īpašuma “Alkšņi Nr.10”, Alderi, Ādažu pag., Ādažu nov., kadastra Nr.80440140136, sastāvā esošo zemes vienību apvienošanu. 

Izvērtējot ar iesniegumu saistītos apstākļus, tika konstatēts:
Nekustamais īpašums “Rozītes”, Alderi, Ādažu pag., Ādažu nov., kadastra Nr.80440140096, ir ierakstīts Ādažu pagasta zemesgrāmatas nodalījumā Nr.1316 un pieder Iesniedzējam. Nekustamā īpašuma ar kadastra Nr.80440140096 sastāvā ietilpst zemes vienība “Rozītes”, Alderi, Ādažu pag., Ādažu nov. 0,1038 ha platībā ar kadastra apzīmējumu 80440140096 (turpmāk- Zemes vienība Nr.1).

Nekustamais īpašums “Alkšņi Nr.10”, Alderi, Ādažu pag., Ādažu nov., kadastra Nr.80440140136, ir ierakstīts Ādažu pagasta zemesgrāmatas nodalījumā Nr.100000006396 un pieder Iesniedzējam. Nekustamā īpašuma ar kadastra Nr.80440140136 sastāvā ietilpst zemes vienība bez adreses, Alderi, Ādažu pag., Ādažu nov., 0,0898 ha platībā ar kadastra apzīmējumu 80440140136 (turpmāk- Zemes vienība Nr.2).

Zemes vienība Nr.1 un Zemes vienība Nr.2 atrodas blakus, un tās pieder vienai un tai pašai fiziskajai personai. Piekļuve abām zemes vienībām ir nodrošināta no Kanāla ielas puses, izmantojot ceļu pašvaldības īpašumā esošā zemes vienībā, kadastra apzīmējums 80440140409, kam saskaņā ar Ādažu novada teritorijas plānojumu ir noteiktas ielu sarkanās līnijas. 

Zemes vienības nav apbūvētas, un saskaņā ar Ādažu novada teritorijas plānojumu to funkcionālais zonējums ir Mazstāvu dzīvojamās apbūves teritorija (DzM), kurā minimālā jaunveidojamu zemesgabalu platība ir 1200 m2, un Transporta infrastruktūras teritorija (TR), kurā minimālā zemesgabala platība tiek noteikta pēc funkcionālās nepieciešamības. 
 
Ādažu novada teritorijas plānojuma Teritorijas izmantošanas un apbūves noteikumu 71.punkts noteic, ka drīkst izveidot tikai tādu zemes vienību, kurai ir nodrošināta piekļūšana   zemes vienība robežojas ar ceļu, laukumu, ielu vai piekļūšanu nodrošina ceļa servitūts.

Zemes ierīcības likuma 8. panta trešās daļas 2. punktā noteikts, ka zemes ierīcības projekts nav izstrādājams, ja apvieno divas vai vairākas blakus esošas zemes vienības un par to ir pieņemts vietējās pašvaldības lēmums.

Ministru kabineta 29.06.2021. noteikumu Nr. 455 “Adresācijas noteikumi” 9. punkts noteic, ka pašvaldība ir tiesīga, pēc konkrētās situācijas izvērtēšanas un bez personas piekrišanas, mainīt adresi un likvidēt piešķirto adresi. 

[bookmark: _Hlk236922716]Ministru kabineta 20.06.2006. noteikumi Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” noteic:
· 6. punkts - lietošanas mērķim piekrītošo zemes platību pilsētās nosaka kvadrātmetros, lauku apvidos- hektāros;
· 16.1. apakšpunkts  - lietošanas mērķi nosaka, ja tiek izveidota jauna zemes vienība vai zemes vienības daļa;

Atbilstoši Valsts zemes dienesta Adrešu reģistra departamenta rekomendācijām, lemjot par adrešu maiņu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.

Pamatojoties uz iepriekš minēto un Zemes ierīcības likuma 8. panta trešās daļas 2. punktu, Ministru kabineta  29.06.2021. noteikumu Nr. 455 “Adresācijas noteikumi” 9. punktu, Ministru kabineta 20.06.2006. noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 6. punktu, un 16.1. apakšpunktu, kā arī ņemot vērā domes Attīstības komitejas 12.08.2026. atzinumu, Ādažu novada pašvaldības dome
NOLEMJ:
1. Atļaut apvienot divas blakus esošas zemes vienības – zemes vienībai 0,1038 ha platībā ar kadastra apzīmējumu 80440140096 pievienot zemes vienību 0,0898 ha platībā ar kadastra apzīmējumu 80440140136. 
2. Piešķirt apvienotajai zemes vienībai 0,1936 ha platībā adresi Ezermiglas iela 9, Alderi, Ādažu pag., Ādažu nov., LV-2164. 
3. Noteikt atbilstoši Ādažu novada teritorijas plānojumu apvienotajai zemes vienībai 0,1936 ha platībā funkcionālās zonas lietošanas mērķi- Mazstāvu dzīvojamās apbūves teritorija (DzM).
4. Likvidēt adresi “Rozītes”, Alderi, Ādažu pag., Ādažu nov., LV-2164 (klasifikatora kods 10312575), ņemot vērā, ka tā nav piesaistīta nevienam adresācijas objektam.
5. Likvidēt nekustamā īpašuma ar kadastra Nr.80440140136 nosaukumu “Alkšņi Nr.10”, kā arī likvidēt nekustamā īpašuma ar kadastra Nr.80440140096 nosaukumu “Rozītes”.
6. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objekta īpašniekam.
7. Pašvaldības Centrālās pārvaldes Nekustamā īpašuma nodaļai nedēļas laikā pēc 1. punktā noteikto adrešu reģistrēšanas nosūtīt lēmuma norakstu ar pavadvēstuli Rīgas rajona tiesai uz e-pasta adresi rigasrajons@zemesgramata.lv – īpašumu nosaukumu likvidēšanai.
8. Pašvaldības izpilddirektora vietniecei veikt šī lēmuma izpildes kontroli. 
9. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas. 

Pielikumā: Zemes vienību apvienošanas skice, uz 1 lpp.
Pašvaldības domes priekšsēdētājs							G. Miglāns

ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




